Neptunuksen kuut
Neptunuksella tiedetään olevan neljätoista kuuta. Suurin niistä on Triton, jonka William Lassell löysi vuonna 1846 vain 17 päivää Neptunuksen löytämisen jälkeen. Seuraava kuu, Nereid, löydettiin vasta yli sata vuotta Tritonin jälkeen.
Neptunuksen tutkimus
Neptunuksen löysi Johann Gottfried Galle 23. syyskuuta 1846 Berliinin observatoriossa. Planeettaa on tutkittu lähietäisyydeltä vain Voyager 2 -avaruusluotaimella, joka lensi planeetan ohi 25. elokuuta 1989. Neptune Orbiter -luotainta kaavailtiin, mutta hanke on peruuntunut.